kardosdrur/scandi-wiki huggingface dataset:
Muriquier

Muriquier (Brachyteles), også kaldet uldedderkopaber, er en slægt af primater i familien Atelidae. I slægten findes to arter, der regnes som nogle af de mest truede primater i Amerika.

Udbredelse 

Muriquiernes udbredelsesområde ligger i det sydlige Brasiliens skove. Tidligere fandtes disse primater i næstan alle skove ved Brasiliens østlige kyst.

Udseende 

Med en vægt op til 15 kg hører disse dyr til de største arter i gruppen vestaber. Pelsen er kort med gulbrun farve eller med nogle rødlige indslag. Det nøgne ansigt er undertiden påfaldende rødt, især når dyret er oprørt. De er meget fint tilpasset livet i træerne. Arme og ben er påfaldende lange og halen anvendes som gribeværktøj. Muriquiers krop er 45 til 63 cm lang (uden hale) og hanner er lidt større end hunner. Halelængden ligger på 65 til 80 cm.

Levevis 
Muriquier lever i små grupper. I modsætning til andre primater findes der kun ringe aggressivitet inden for gruppen. Som noget usædvanligt forbliver hannerne i deres familiegruppe, mens hunnerne må søge sig en ny gruppe når de er blevet kønsmodne. Gruppen bevæger sig på række efter hinanden gennem skoven. På den måde er risikoen mindre for at falde ned fra træerne, fordi det forreste dyr afprøver grenenes bæredygtighed. Muriquier er planteædere, der lever af blade (omkring 50 % af føden), frugter (30 %, især i regntiden) og anden planteføde.

Formering 
Der sker meget få kampe om retten til at parre sig blandt hannerne. Hanner og hunner parrer sig med så mange dyr som muligt. Man har observeret, at hanner ventede på hinanden, for at komme til at parre sig med den samme hun. Efter en drægtighedsperiode på syv til otte måneder, fødes en enkelt unge. Den klamrer sig til moren i op til seks måneder. Ungen fravænnes efter omkring to år. Den bliver kønsmoden efter fem til syv år.

Arter 
Slægten omfatter to arter:
 Sydlig muriqui, Brachyteles arachnoides
 Nordlig muriqui, Brachyteles hypoxanthus

Noter

Kilder og eksterne henvisninger 
 Thomas Geissmann: Vergleichende Primatologie. Springer-Verlag, Berlin u. a. 2003, .
 Ronald M. Nowak: Walker's Mammals of the World. 6th edition. Johns Hopkins University Press, Baltimore MD 1999, .

Pelsaber
Esbjerg Sygehus

Esbjerg Sygehus er et hospital beliggende i Esbjerg. Det er ejet af Region Syddanmark, og er en del af Sydvestjysk Sygehus.

Historie 
Det første sygehus i Esbjerg blev opført i 1890 af Ribe Amt som et epidemisygehus med 24 senge. Indtil 1899 var der ingen fast læge tilknyttet stedet. I 1899 blev Esbjerg købstad, og samtidig med at kommunen overtog sygehuset, blev en læge ansat på sygehuset.

I 1905 vedtog kommunen at opføre et nyt sygehus, og 12. november 1909 kunne de nuværende bygninger på Østergade/Rolfsgade indvies. Byggeriet var en tre-etagers bygning med 50 sengepladser, samt en sidebygning på to etager.

Referencer

Eksterne henvisninger 
 Sydvestjysk Sygehus' officielle websted

Etableret i 1890
Sygehuse i Region Syddanmark
Sygehus
Münsterdorf

Münsterdorf er en by og kommune i det nordlige Tyskland, beliggende i Amt Breitenburg under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Münsterdorf ligger omkring to kilometer syd for Itzehoe ved floden Stör på Münsterdorfer Geestinsel. I nærheden løber Bundesstraßen 5 og 77, samt motorvejen A23.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Bjarne Friis Baastad

Bjarne Friis Baastad (født 16. februar 1886, død 25. juni 1980) var en norsk arkitekt. Han er mest kendt for sine bidrag til norsk jernbanearkitektur gennem sit arbejde hos NSB Arkitektkontor, hvor han var ansat fra 1913, og indtil han gik af med pension i 1956. Mange af de bygninger som han er blevet tillagt er også blevet tillagt kontorets leder Gudmund Hoel, og det kan derfor ofte være vanskeligt at afgøre, hvad de to arkitekter hver især har lavet.

Udvalgte værker 

 Lokomotivremisen på Ål Station (1914)
 Skien nye Station (1917; sammen med Gudmund Hoel og Ragnvald Utne)
 Stationer på Raumabanen (sammen med Gudmund Hoel, 1918 –24): Bottheim (delvis nedrevet 1985), Lesja, Lora, Lesjaverk, Lesjaskog (nedrevet 1989), Verma, Flatmark (nedrevet 1987), Marstein, Romsdalshorn (flyttet 2005 og ændret navn til Trollveggen)
 Kommandopost på Sandvika Station (1923)
 Stationsbygninger på Numedalsbanen (åbnet 1927; sammen med Gudmund Hoel), ikke mindst Veggli-typen, der blev genbrugt med variationer en række steder på denne bane, på Sørlandsbanen (næsten alle på strækningen Lunde–Neslandsvatn, åbnet 1927, og også meget brugt på strækningen Neslandsvatn–Nelaug–Grovane, åbnet 1935 og 1938) og på Nordlandsbanen (herunder Majavatn (1939) og Elsfjord (1936))
 Lokomotivremise på Namsos Station (1933; desuden skal Baastad have stået for flere af bygningerne på Namsosbanen)
 Ny stationsbygning på Atna Station, Rørosbanen (1935; sammen med Gudmund Hoel)
 Stationsbygninger mv. på Gjøvikbanen: Movatn (1936; sammen med Gudmund Hoel; nedrevet 1973), ny stationsbygning på Stryken (1937; sammen med Gudmund Hoel), udvidelse af restaurant på Jaren Station, Hennung Station (1938; sammen med Gudmund Hoel)

Noter

Litteratur 

 
 
 
 Vern av industriarkitektur etter krigsødeleggelser og gjenoppbygging – en undersøkelse av verneverdien knyttet til NSBs lokstaller og lokverksted i Narvik af Hanne Therese Thorp-Larsen. Mastergradsoppgave i kunstvitenskap på Universitetet i Tromsø, efteråret 2011. (Digital udgave)

Arkitekter fra Norge
Ad-Dhuha

Sūrat aḍ-Ḍuḥā (Morgenskæret; ) er den 93. sura i Koranen.

 بِسْمِ اللَّـهِ الرَّحْمَـٰنِ الرَّحِيمِ
 I den nådige og barmhjertige Guds navn.

 وَالضُّحَىٰ
 Ved morgenskæret,

 وَاللَّيْلِ إِذَا سَجَىٰ
 ved natten, når den er stille!

 مَا وَدَّعَكَ رَبُّكَ وَمَا قَلَىٰ
 Din Herre har ikke forladt dig, Han hader dig ikke.

 وَلَلْآخِرَةُ خَيْرٌ لَّكَ مِنَ الْأُولَىٰ
 Det hinsidige er bedre for dig end det dennesidige;

 وَلَسَوْفَ يُعْطِيكَ رَبُّكَ فَتَرْضَىٰ
 din Herre vil begave dig engang, så du bliver tilfreds.

 أَلَمْ يَجِدْكَ يَتِيمًا فَآوَىٰ
 Fandt Han dig ikke forældreløs og gav dig asyl?

 وَوَجَدَكَ ضَالًّا فَهَدَىٰ
 Han fandt dig vildfaren og retledte dig,

 وَوَجَدَكَ عَائِلًا فَأَغْنَىٰ
 Han fandt dig forarmet og gjorde dig rig.

 فَأَمَّا الْيَتِيمَ فَلَا تَقْهَرْ
 Den forældreløse må du ikke undertrykke!

 وَأَمَّا السَّائِلَ فَلَا تَنْهَرْ
 Tiggeren må du ikke afvise!

 وَأَمَّا بِنِعْمَةِ رَبِّكَ فَحَدِّثْ
 Fortæl om din Herres nåde!

Henvisninger 
 Koranen (2013) s. 499, oversat af Ellen Wulff. .

Juz Amma
Coppa Acerbo

Coppa Acerbo, senere Circuito di Pescara og Pescaras Grand Prix, var et billøb som blev kørt på Circuito di Pescara, en landevejsbane ved Pescara i Italien mellem 1924 og 1961.

Coppa Acerbo er opkaldt efter Tito Acerbo, bror til den fascistiske politiker Giacomo Acerbo. I mellemkrigstiden blev løbene kørt med Grand Prix-biler. Efter 2. verdenskrig skiftede konkurrencen navn til Circuito di Pescara og senere Pescaras Grand Prix. Løbene blev nu kørt skiftevis ved sportsvogne og Formel 1-biler. I -sæsonen var løbet en del af Formel 1-verdensmesterskabet.

Vindere af Coppa Acerbo

Eksterne henvisninger 
Coppa Acerbos historie

Formel 1-løb
Motorsport i Italien
Rose Tattoo (sang)

"Rose Tattoo" er en sang fra det amerikanske punkrockband Dropkick Murphys. Den blev oprindeligt udgivet som førstesinglen fra bandets ottende studiealbum, Signed and Sealed in Blood, den 7. november 2012. den blev genindspillet med vokaler fra Bruce Springsteen og genudgivet den 14. maj 2013 som en del af Rose Tattoo: For Boston Charity EP'en, der blev udgivet kort efter terrorangrebet under Boston marathon i april 2013. Der blev optaget en musikvideo til den oprindelige indspilning af sangen, som blev uploadet den 8. november 2012 på gruppens officielle YouTube-kanal. Versionen med Springsteen toppede som nummer 25 på Billboard Hot Rock Songs-hitlisten.

Musikvideo 
Den officielle musikvideo til sangen, som varer fem minutter og 32 sekunder, blev uploadet til Dropkick Murphys officielle YouTube-kanal den. 8. november 2012. Videoen, der er optaget i sort-hvid består af still-billeder og videoklip. Flere videoklip viser Dropkick Murphys der spiller og synger sangen i forskellige situationer. Der er flere billeder af folk med tatoveringer, da sangen handler om en tatovering af en rose.

Spor

Original single

Rose Tattoo: For Boston Charity EP

Hitlister

Release history

Referencer

Eksterne henvisninger 
 

Dropkick Murphys
Singler fra 2012
Din Radio 8600

Din Radio 8600 var en lokal radiostation i Silkeborg. 

Den lukkede i starten af november 2016, hvor efter frekvensen 103,8 FM spiller en non-stop udgave af det landsdækkende Din Radio-koncept.

Din Radio i Silkeborg sendte sin første udsendelse den 1. juni 2014 fra studiet på Vestergade i midten af byen. Allerede efter et enkelt år i luften flyttede de den 1. juni 2015 til større lokaler på Østergade 13. 

Din Radio 8600 blev stiftet og bliver drevet af de folk, der i efteråret 2013 blev fyret fra Radio 1 (det tidligere Radio Silkeborg), da denne radiostation fik en format-skift.

Sidenhen er Radio Silkeborg kommet tilbage til byen, hvor der er lokale værter på. Din Radio 8600 og Radio Silkeborg havde i løbet af 2 år en kamp i luften om byens lyttere. Din Radio måtte desværre bukke under for den lave pris, som radioreklamer blev solgt for, som gjorde det svært at for stationen til at løbe rundt. Radio Silkeborg lever i bedste velgående, da den er en del af Mediehuset Midtjyllands Avis på Papirfabrikken.

Priser
De to morgenværter "Bo og NyhedsSøren" er en institution i Silkeborg, og de videreførte til Din Radio 8600 det morgenshow, som i Radio 1-regi to gange blev nomineret til Ekstra Bladets "Den gyldne mikrofon".

Efterfølgende er "Din morgen med Bo og NyhedsSøren" endnu en gang blevet nomineret til "Den gyldne mikrofon" og til TV 2 Zulu's "Zulu Awards" for "Danmarks bedste radioprogram".

Værter 
Bo Linde
Søren Rasmussen
Lars Kethmer
Elsemarie Jensen
Michael Jørgensen

Kilder og henvisninger

 Din Radio 8600  på danskradio.dk

 
Radiostationer fra Danmark
Etableret i 2015
Silex

Silex /ˈsaɪlɛks/ er en betegnelse, der dækker over forskellige former for formalet sten. I moderne sammenhænge henviser ordet til en fint formalet, næsten ren form for silica eller silikat.

I slutningen af 1500-tallet henviste ordet til pulveriseret eller formalet "flint" (dvs. sten, generelt forstået som klassen af "hårde sten") 

Det blev senere brugt af Antoine Lavoisier i 1787 til at beskrive eksperimenter, hvor sådanne jordarter er nævnt som kilden til hans isolering af grundstoffet silicium. Silex anvendes nutildags oftest som beskrivelse af fintmalede silikater, der bruges som pigmenter i maling.

Gammeldags anvendelse af ordet 
 Ordet "silex" blev tidligere brugt til at henvise til flint og hornsten, og somme tider til andre hårde sten.
 På latin henviste "silex" oprindeligt til enhver hård sten, men refererer nu oftest specifikt til flint.
 På mange latinske sprog bruges "silex" eller et lignende ord til at henvise til flint. Selv om det moderne ord "silex" har samme etymologi, har dets nuværende betydning ændret sig. De er falske venner.

Referencer 

Atomfysik
Silex (flertydig)

Silex henviser til forskellige arter af formalede sten.

Silex kan også henvise til:
 Silex (Indiana), et kommunefrit område i Indiana, USA
 Silex (Missouri), en landsby i Lincoln County, Missouri, USA
 Silex (framework), et mikro-webapplikationsframework skrevet i PHP
 Silex (CMS), et frit, open source HTML-websideudviklingsprogram
 SILEX-processen, en lasersepareringsteknik til uraniumberigelse
 Proctor Silex, en virksomhed, der producerede vakuumkaffemaskiner og andre mindre apparater
Ideologikritik

Ideologikritik er en form for litteraturkritisk analysemetode, der fokuserer på at analysere litterære og audiovisuelle værkers (fx film og tv-serier) værdigrundlag, der kommer til udtryk på mere eller mindre implicit vis. Fokus ligger på at analysere og påvise teksters bagvedliggende ideologiske sympatier og derefter at kritisere disse værkers holdningsmæssige grundlag. Det handler således for ideologikritikken om at kigge ”mistænksomt på værker og afsløre dem som undertrykkelsesmekanismer.”

I dansk sammenhæng vandt ideologikritikken frem i løbet af 1970'erne og var især toneangivende frem til 1980. I Danmark var det især tidsskrifterne K&K og Litteratur og samfund, der stod for at introducere tilgangen. Ideologikritikken er særligt interesseret i, hvordan der er en sammenhæng mellem tekster og samfundet – herunder især magtstrukturer. Tilgangen har grobund i marxistisk teori og det er især den ungarske litteraturteoretiker Georg Lukács, der står for at udvikle ideologikritikken i sin tidlige form.

Begrebet 
Ifølge litteraten Søren Schou er ideologikritikken mere en angrebsvinkel end en stringent metodisk litteraturanalytisk metode, hvilket i ideologikritikkens tidlige dage i slutningen af 1960'erne betød, at man mente, at litterære værker skulle forstås enten som "et forsvar for eller et opgør med det bestående samfund." Ideologikritikkens brug af begrebet "ideologi" adskiller sig dog fra dagligdagsprogets betydning i forståelsen "politisk anskuelse." Dette ideologibegreb tager udgangspunkt i Karl Marx og Friedrich Engels' ideologibegreb. For ideologikritikken betyder ideologi en falsk bevidsthed, om hvordan verden er indrettet: "Ideologien er de smukke forestillinger, som et samfunds magthavere indhyller virkeligheden i." Derfor har der også været en tendens til, ideologikritikkere beskæftigede sig med litteratur, som de "holdningsmæssigt tog afstand fra." Som Raymond Williams skriver om Marx og Engels ideologibegreb. Det handler om ""ideology as illusion, false consciousness, unreality, upside-down reality." Med andre ord er Marx og Engels en vigtig baggrund for at forstå argumentet om "ideologi-som-falsk-bevidsthed."

Kritik 
Tilgangen er blandt andet blevet kritiseret for at overbetone kulturelle aspekter ved værker og underbetone formelle eller æstetiske aspekter ved disse værker.

Se også 

 Georg Lukács
 Litteratursociologi
 Mistænksomhedens hermeneutik

Sekundærlitteratur 
Schou, Søren (2010) ”Ideologikritik” i Litteraturens tilgange (red. Johannes Fibiger, Gerd von Buchwald Lütken og Niels Mølgaard). København: Academica.

Noter 

 
Videnskab
Humaniora
Litteraturteoretiske skoler
Oringe (psykiatrisk hospital)

Oringe (psykiatrisk hospital) er et psykiatrisk hospital i Vordingborg, der blev oprettet ved lov af 20. august 1853 og åbnet 3. april 1858. Det var oprindelig bestemt for helbredelige sindssyge fra Østifterne undtagen København og med 120 pladser, udvidet ved lov af 3. april 1868 til også at kunne optage uhelbredelige sindssyge og, således udvidet, åbnet 1. oktober 1871 med 400 Pladser. Ved århundredeskiftet blev det benyttet af henved 500 patienter og udvidet ved nye bygninger på samme tid. I 1888 indskrænkedes det til kun at skulle betjene Sjællands og Lolland-Falsters Stifter, men for så vidt pladserne ikke var optagne, kunne sindssyge også fra de andre dele af riget såvel som fra udlandet blive modtagne. Den 1. januar 1898 var der 485 patienter (239 mænd, 246 kvinder), og ved anstalten var ansat en overlæge, 2 reservelæger, en kandidat, en forvalter og bogholder, en præst (sognepræsten i Vordingborg) og en oldfrue. I det hele var der til anstalten knyttet omtrent 100 funktionærer og tyende.

Oringe Sindssygehospital blev tegnet af arkitekt Gottlieb Bindesbøll i 1854. Projektet viser et strengt symmetrisk anlæg bestående af bygninger af varierende højde med sidekorridorer, der også var symmetriske. Længerne stødte sammen vinkelret, hvilket kunne give mindelser om en herregård med avlsbygninger. Det var forudsat, at anlægget skulle omgives med træer, hvilket modsvarede datidens opfattelse, at sindssyge fortrinsvis skulle behandles med fred og rolige omgivelser.

Noter

Litteratur 
 Lisbet Balslev Jørgensen, Hakon Lund og Hans Edvard Nørregård-Nielsen: "Magtens bolig" (i: Hakon Lund (red.): Danmarks Arkitektur), 2. udgave, København 1985,

Eksterne henvisninger 
 J.P. Trap: Kongeriget Danmark; 3. Udgave 2. Bind: Frederiksborg, Kjøbenhavns, Holbæk, Sorø og Præstø Amter; s. 950

Psykiatriske hospitaler i Danmark
Vordingborg
Az-Zalzala

Sūrat al-Zalzala (, "Jordskælvet") er den 99. sura i Koranen.

 بِسْمِ اللَّـهِ الرَّحْمَـٰنِ الرَّحِيمِ
 I den nådige og barmhjertige Guds navn.

 إِذَا زُلْزِلَتِ الْأَرْضُ زِلْزَالَهَا
 Når jorden rystes og skælver,

 وَأَخْرَجَتِ الْأَرْضُ أَثْقَالَهَا
 når jorden krænger sine byrder ud,

 وَقَالَ الْإِنسَانُ مَا لَهَ
 og mennesket siger: "Hvad fejler den?"

 يَوْمَئِذٍ تُحَدِّثُ أَخْبَارَهَا
 På den dag kan den fortælle sine historier,

 بِأَنَّ رَبَّكَ أَوْحَىٰ لَهَا
 for din Herre har indgivet den en åbenbaring.

 يَوْمَئِذٍ يَصْدُرُ النَّاسُ أَشْتَاتًا لِّيُرَوْا أَعْمَالَهُمْ
 På den dag træder menneskene enkeltvis frem for at få deres gerninger at se.

 فَمَن يَعْمَلْ مِثْقَالَ ذَرَّةٍ خَيْرًا يَرَهُ
 Den, der har gjort et støvgrans vægt af godt, vil se det,

 وَمَن يَعْمَلْ مِثْقَالَ ذَرَّةٍ شَرًّا يَرَهُ
 og den, der har gjort et støvgrans vægt af ondt, vil se det.

Henvisninger 
 Koranen (2013) s. 505, oversat af Ellen Wulff. .

Juz Amma
Type 3 diabetes

Type 3 diabetes er den foreslåede term for Alzheimers, der resulterer i insulinresistens i hjernen.

Anden brug af termen:
 Nogle medlemmer af Diabetes-fællesskabet refererer til patienter med Type 1 diabetes, der har vægtrelateret insulinresistens og andre symptomer på Type 2 diabetes. Men oftere bruges termen Diabetes 1.5 om disse patienter.

Referencer 

Geriatriske sygdomme
Endokrine sygdomme
Uldaber

Uldaber (Lagothrix) er en slægt af primater i familien Atelidae. Det er relativt store dyr med en tæt ulden pels. De lever i det nordvestlige Sydamerika. Tidligere blev alle dyr regnet som tilhørende samme art, men i dag skelnes mellem fire arter.

Udbredelse 
Uldaber lever i det nordlige og centrale Sydamerika. De forekommer fra Colombia til Bolivia og i det vestlige Brasilien. Oplysninger om forekomsten i Venezuela er usikker. I Andes-bjergene findes de op til 3000 meter over havet.

Udseende 
Arterne i denne slægt er forholdsvis store primater med ulden pels, der hovedsagelig er mørk, mest mørkebrun eller gråsort. Hovedet er rundt og ansigtet nøgent. De vejer fra 5 til 10 kilogram. Kroppen er 50 til 70 cm lang og halen 60 til 70 cm. Halen savner hår i spidsen og anvendes som gribeværktøj.

Levevis 
Disse dyr er aktive om dagen og lever i træerne, men ses ret ofte på jorden. I skoven bevæger de sig ikke så hurtigt som andre primater i samme familie. Uldaber foretrækker våde og urørte skove. De danner grupper med 10 til 70 individer. En gruppe består af mange par med deres unger og har et 4 til 11 km² stort territorium.

Føde 
Disse primater lever hovedsageligt af frugter. De æder også anden planteføde som blade, frø, blomster og bark samt smådyr som insekter, edderkopper og bløddyr.

Formering 
Hunnen føder hvert andet år efter en ca. 225 dage lang drægtighedsperiode en enkelt unge. Efter fødslen sidder ungen mindst fem måneder fast i morens pels. Efter omkring et år fravænnes ungen, der efter fire til seks år er kønsmoden.

Man kender til uldaber som i fangenskab er blevet 24-30 år gamle.

Arter 
Slægten Lagothrix omfatter fire arter:
 Grå uldabe, Lagothrix cana
 Lagothrix lagotricha
 Lagothrix lugens
 Lagothrix poeppigii

Noter

Kilder og eksterne henvisninger 
 Ronald M. Nowak: Walker's Mammals of the World. 6th edition. Johns Hopkins University Press, Baltimore MD 1999, .

Pelsaber
California Chrome

California Chrome (født 18. februar 2011) er en amerikansk-født galophest af racen engelsk fuldblod. 

Som tre-årig vandt California Chrome de to første galopløb i den amerikanske triple crown-serie, Kentucky Derby og Preakness Stakes og fik derved muligheden for at vinde triple crown med en sejr i det sidste løb, Belmont Stakes, hvilket ikke var sket de foregående 36 år. California Chrome blev imidlertid "blot" nr. 4 i løbet på Belmont Stakes. 

Efter den særdeles succesrige sæson som tre-årig, var næste sæson i 2015 noget mere afdæmpet, men California Chrome opnåede dog en andenplads i verdens største galopløb målt på pengepræmier, Dubai World Cup. Som fem-årig stillede California Chrome den 26. marts 2016 atter op i Dubai World Cup. Fra en dårlig startposition vandt California Chrome løbet med 3 3⁄4 længder. 

Med sejren i Dubai World Cup 2016 og de ca. 6 mio. $ i præmie blev California Chrome den bedst indtjenende hest nogensinde i Nordamerika. Med sejren opnåede California Chrome mere end 12,5 mio. $ i præmiepenge, hvilket kun er overgået af tre japanske heste.

California Chromes ophav er Lucky Pulpit (hingst) og Love the Chase (hoppe), der ikke var specielt succesfulde galopheste. Avlslinjen kan via Eclipse føres tilbage til Darley Arabian.

Noter

Eksterne henvisninger 

 California Chrome i startboksen ved Kentucky Derby 2014
 California Chrome vinder Dubai World Cup 2016 på YouTube

Berømte heste
Galopsport
Stephen Crabb

Stephen Crabb (født 20. januar 1973 i Inverness i Det skotske højland, men opvokset i Wales) er en britisk politiker, der i 2016 stiller op som kandidat til posten som leder af det britiske Konservative Parti.

Valget af  David Camerons efterfølger 
Posten som Det Konservative Partis leder blev ledig, da David Cameron den 24. juni varslede, at han ønskede at gå af som partileder og premierminister senere på året. 

Fristen for at tilmelde sig som kandidat blev fastsat til den 30. juni 2016. Ved fristens udløb var der  opstillet fem kandidater: Stephen Crabb, Liam Fox, Michael Gove, Andrea Leadsom og Theresa May.

Medlem af Underhuset
Siden 2005 har Stephen Crabb været medlem af Underhuset for Preseli Pembrokeshire i Wales.

Indpisker 
I 2009 blev Stephen Crabb indpisker for oppositionen, og i 2010–2012 forsatte han indpisker for Regeringen David Cameron I.

Ministerposter 
Stephen Crabb har været arbejds- og pensionsminister (Secretary of State for Work and Pensions) siden 19. marts 2016. Han var minister for Wales (Secretary of State for Wales) fra 15. juli 2014 til 19. marts 2016. Fra september 2012 til juli 2014 var han parlamentarisk understatssekretær for Wales.

Referencer

Eksterne henvisninger 

Ministre fra Storbritannien
Britiske konservative politikere
Medlemmer af Underhuset
Bodil Kjær

Bodil Kjær (født 11. marts 1932 i Hatting) er en dansk arkitekt, uddannet i London og København.

Fra 1955 og fremover tegnede og udviklede hun elementer af arkitektur så som møbler og belysningslegemer for institutionsbyggerier, men også vaser, skåle og enkelte møbler til hjemmet.
Hun drev egen tegnestue i København og senere i London efter nogle år som ansat i ingeniørvirksomheden Arup Group engelske afdeling.

Fra og med 1965 fokuserede hun hovedsageligt på team-work med folk fra mange professioner om planlægning og design af fleksible, sunde og levende arbejdsomgivelser for brugere og ansatte i fabrikker, kontorer og universiteter i England og Italien.

Om dette arbejde forelæste hun for arkitektstuderende i England, Danmark og USA og skrev om emnet i fagtidsskrifter i flere lande. I sin senere stilling som fastansat professor på University of Maryland, nær Washington D.C., udviklede hun undervisningsprogrammer og drev research, som hun senere fortsatte i Danmark. Efter 1995 har hun, som arkitekt og borger, beskæftiget sig en del med at være med til at forbedre byer for deres borgere.

Selv om størrelsen og kompleksiteten af hendes arbejder er forøget ganske meget i årenes løb, så har hun samtidig fortsat sit oprindelige arbejde med design for de nære omgivelser dvs. møbler til offentlige bygninger – eller elementer af arkitektur, som hun foretrækker at kalde disse designs der nu kan ses på film og fjernsyn og ofte på auktioner i Danmark og udlandet.

”Der har aldrig i mit professionelle liv været en begyndelse eller en definitiv afslutning på noget. Det har alt sammen været flow og overlap”. Bodil Kjær, November 2015.

Rettighederne til Bodil Kjærs designs har siden januar 2016 været repræsenteret af FORM Portfolios.

Eksterne henvisninger 
 

Arkitekter fra Danmark